**O B R A Z L O Ž E N J E**

Prijedloga Odluke o komunalnoj naknadi

OBRAZLOŽENJE ODREDBI PRIJEDLOGA ODLUKE

Ovim prijedlogom nove Odluke o komunalnoj naknadi uređena su područja zona u Općini Skrad u kojima se naplaćuje komunalna naknada, a koja se određuje s obzirom na uređenost i opremljenost područja komunalnom infrastrukturom.

Na području Općine Skrad utvrđuju se tri zone u kojima se plaća komunalna naknada i to:

- I. ( prva ) zona koja obuhvaća naselja: Hlevci, Planina Skradska, Skrad, Veliko Selce

- II. ( druga ) zona koja obuhvaća naselja: Gornja Dobra, Malo Selce, Podstena, Šubetov Most, Tusti Vrh,

- III. ( treća ) zona koja obuhvaća naselja: Belski Ravan, Brezje, Bukovac Podvrški, Bukov Vrh, Buzin, Divjake, Gorani, Gorica Skradska, Gramalj, Hosnik, Hribac, Mala Dobra, Podslemeni Lazi, Pucak, Raskrižje, Rasohe, Resnatac, Rogi, Sleme Skradsko, Trški Lazi, Vrh Brodski, Zakrajc Brodski, Zeleni Vir i Žrnovac.

U prvoj zoni u dosadašnjem uređenju bio je samo Skrad, a sada je prijedlog Odluke da se u prvu zonu, uz Skrad, uvrste Hlevci, Planina Skradska i Veliko Selce koji su dosada bili u drugoj zoni, ali predlagatelj je mišljenja da, s obzirom na ulaganja u komunalnu infrastrukturu tog područja, iste treba uvrstiti u prvu zonu.

S obzirom da dosadašnjim uređenjem plaćanje komunalne naknade nisu bila predviđena sva naselja na području Općine Skrad kao obveznici plaćanja komunalne naknade, prijedlog je da se ostatak naselja za koja dosad nije bilo predviđeno plaćanje komunalne naknade, uvrste u treću zonu. Tako je prijedlog da treća zona obuhvaća sljedeća naselja na području Općine Skrad: **Belski Ravan**, Brezje, **Bukovac Podvrški**, Bukov Vrh, Buzin, Divjake, **Gorani,** Gorica Skradska, **Gramalj,** **Hosnik,** Hribac, **Mala Dobra,** **Podslemeni Lazi,** **Pucak, Raskrižje, Rasohe, Resnatac,** Rogi, Sleme Skradsko, **Trški Lazi, Vrh Brodski,** Zakrajc Brodski, Zeleni Vir i Žrnovac.

U ostalom dijelu nova Odluka o komunalnom dijelu je usuglašena sa Zakonom o komunalnom gospodarstvu („Narodne novine“ broj 68/18, 110/18, 32/20 i 145/24) u dijelu članka 13., članka 14. i 23. Odluke o komunalnoj naknadi.